**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottságának 2015. november 18-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat magasabb vezetői álláshelyének betöltésére beérkezett pályázat véleményezésére**

Szombathely Megyei Jogú Város Közgyűlése a 337/2015. (IX.16.) Kgy. számú határozatában fogadta el a Pálos Károly Szociális Szolgáltató Központ és Gyermekjóléti Szolgálat magasabb vezetői (intézményvezető) pályázatára vonatkozó felhívást azzal, hogy a beérkezett pályázatokat elbíráló Szakértői Bizottságként az Oktatási és Szociális Bizottságot kérte fel, mely kiegészül a Szociális Szakmai Szövetség által delegált taggal.

A pályázat benyújtásának határideje 2015. október 30. 12.00 óra volt, mely időpontig kettő pályázati anyag került benyújtásra.

A pályázók, a pályázataik nyilvános ülésen történő tárgyalásához a hozzájárulásukat megadták.

A beérkezett pályázati anyagok megtekinthetőek az Egészségügyi és Közszolgálati Osztály vezetőjénél, a Polgármesteri Hivatal 3. emelet 308. számú irodájában.

Kérem a Tisztelt Bizottságot, hogy az előterjesztést megtárgyalni, és véleményét kialakítani szíveskedjék.

Szombathely, 2015. november „ ”

**(: Koczka Tibor:)**

**HATÁROZATI JAVASLAT**

**…../2015. (XI. 18.) OSzB. sz. határozat**

Az Oktatási és Szociális Bizottság a Pálos Károly Szociális Szolgáltató Központ és Gyermekjóléti Szolgálat intézményvezetői álláshelyére……………………………………….. magasabb vezetői megbízását támogatja.

**Felelős:**  Rettegi Attila, a bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** 2015. december 10.